
	[bookmark: nev]MATUSEK NORBERT
Mezőgazdasági Mérnök
BSc, 5. félév
Szegedi Tudományegyetem
Mezőgazdasági Kar
	






Témavezetők:
	Dr. Kristó István
főiskolai docens, SZTE MGK

	Mészárosné Herbich Katalin
tudományos segédmunkatárs, SZTE MGK

	Máté Imre
növénytermesztési ágazatvezető,  Vásárhelyi Róna Kft.




Talajművelési rendszerek vizsgálata a Vásárhelyi Róna Kft. kukorica termesztésében

ÖSSZEFOGLALÁS
A kukorica Magyarországon évtizedek óta a legnagyobb területen termesztett kultúrnövény. Az elmúlt pár év szélsőséges időjárása, a rohamosan növekvő energiaárak, arra kényszerítik a termelőket, hogy minél kevesebb ráfordítással és minél nagyobb termésbiztonsággal termeljenek.
A kísérletünket a Vásárhelyi Róna Kft. területén hajtottuk végre, ahol 3 egyenlő részre osztottunk el egy 9 hektáros területet. A három parcellát különböző alapművelési eljárással műveltük: szántásos, lazításos és sávos alapművelést alkalmaztunk. Az így megművelt területek mindegyikébe 9-9 különböző kukoricahibridet vetettünk. A kísérlet során vizsgáltuk a talaj nedvességtartalmát, a kukoricahibridek morfológiai tulajdonságait és a hektáronkénti termésátlagot. Kiszámoltuk 1 ha kukorica termesztésénél felmerülő összes költséget, elméleti bevételt és jövedelmet.
Egy éves kísérletünk alapján arra az eredményre jutottunk, hogy a szántásos művelés volt a legeredményesebb annak ellenére, hogy ennek volt a legmagasabb bekerülési költsége. Viszont megállapítottuk, hogy a kukoricahibridek eltérő módon reagáltak a különböző talajművelési eljárásokra. Az eredmények tudatában mindenképpen ajánljuk a gazdák figyelmébe az ésszerű szántásos művelést, valamint a körültekintő kukoricahibrid választás fontosságát.



